ಜೆ ಎನ್ ಯು ದಲ್ಲಿ ಕನ್ನಡ ವಿಭಾಗ ಮುಂದು ವರಿಸುವಂತೆ ಮನು ಬಳಿಗಾರ್ ಒತ್ತಾಯ ಬೆಂಗಳೂರು,ಜುಲೈ 30: ನವದೆಹಲಿಯ ಜವಾಹರಲಾಲ್ ನೆಹರು ವಿಶ್ವ ವಿದ್ಯಾಲಯದಲ್ಲಿನ ಕನ್ನಡ ಪೀಠ ವನ್ನು ಮುಂದು ವರೆಸುವಂತೆ ಕೇಂದ್ರ ಸರಕಾರದ ಮೇಲೆ ಒತ್ತಡ ಹೇರು ವಂತೆ ಮುಖ್ಯ ಮಂತ್ರಿ ಬಿ ಎಸ್ ಯಡಿಯೂರಪ್ಪ ಹಾಗೂ ಕನ್ನಡ ಮತ್ತು ಸಂಸ್ಕೃತಿ ಸಚಿವ ಸಿ ಟಿ ರವಿ ಅವರಲ್ಲಿ ಕನ್ನಡ ಸಾಹಿತ್ಯ ಪರಿಷತ್ ಅಧ್ಯಕ್ಷ ಮನು ಬಳಿಗಾರ್ ಅವರು ಮನವಿ ಮಾಡಿದ್ದಾರೆ. ಈ ಸಂಬಂದ ಮುಖ್ಯಮಂತ್ರಿ ಹಾಗೂ ಸಚಿವರಿಗೆ ಪತ್ರ ಬರೆದಿರುವ ಅವರು ನವದೆಹಲಿ ಜೆ ಎನ್ ಯು ದಲ್ಲಿ ಕೂಡ ಕನ್ನಡ ವಿಭಾಗ ಮುಂದುವರೆಸು ವಂತೆ ಕೇಂದ್ರ ಮಾನವ ಸಂಪನ್ಮೂಲ ಸಚಿವರ ಮೇಲೆ ಒತ್ತಡ ಹೇರಬೇಕು ಎಂದು ಮನವಿ ಮಾಡಿದ್ದಾರೆ. ಜೆ ಎನ್ ಯು ನಲ್ಲಿ ಕನ್ನಡ ಪೀಠದ ಮುಖ್ಯಸ್ಥರು ಮುಂದಿನ ತಿಂಗಳ 20 ರಂದು ಸೇವೆ ಯಿಂದ ನಿವೃತ್ತಿ ಹೊಂದು ತ್ತಿದ್ದಾರೆ. ಅಲ್ಲಿ ಇರುವುದು ಈ ಒಂದೇ ಒಂದು ಹುದ್ದೆ ಮಾತ್ರ. ಪೀಠದ ಮುಖ್ಯಸ್ಥರು ನಿವೃತ್ತಿ ಹೊಂದುತ್ತಿದ್ದಾರೆ ಎಂಬ ಒಂದೇ ಕಾರಣಕ್ಕಾಗಿ ಕನ್ನಡ ಪೀಠದ ಅಸ್ತಿತ್ವ ಕ್ಕೆ ದಕ್ಕೆಯಾಗಬಾರದು ಎಂದು ಹೇಳಿದ್ದಾರೆ. ಜಾಗತಿಕ ಖ್ಯಾತಿ ಪಡೆದಿರುವ ಈ ವಿಶ್ವವಿದ್ಯಾಲಯದಲ್ಲಿರುವ ನಾನಾ ರಾಜ್ಯ ಗಳ ಮತ್ತು ದೇಶ ಗಳ 8 ಸಾವಿರ ವಿದ್ಯಾರ್ಥಿಗಳು ವ್ಯಾಸಂಗ ಮಾಡುತ್ತಿದ್ದು ಇದು ದೇಶದ ಅತ್ಯನ್ನತ ಜ್ಞಾನ ಕೇಂದ್ರ ವಾಗಿದ್ದು ಇಲ್ಲಿ ಕನ್ನಡದ ಅಸ್ತಿತ್ವ ವು ಇರಬೇಕಾದ ಅಗತ್ಯವು ಇದೆ ಎಂದರು. ಜೆ ಎನ್ ಯು ದಲ್ಲಿನ ಕನ್ನಡ ಪೀಠವು ದೆಹಲಿಯಲ್ಲಿ ಕನ್ನಡದ ಅಸ್ತಿತ್ವದ ಒಂದು ಸಂಕೇತ ದಂತಿದೆ ಎಂದು ಮನು ಬಳಿಗಾರ್ ಅವರು ಪತ್ರ ದಲ್ಲಿ ತಿಳಿಸಿದ್ದಾರೆ.